'n Sinoniem wat ons kry , is die woord insig. Omwysheid te bekom is om woorde van insig te verstaan, sê vers 2. Goed, wat is ' insig ' dan? Die woord in Hebreeus beteken om te kan onderskeid maak, om verskille te kan sien waar iemand anders niks sien nie.

Om'n beeld te gebruik: as 'n baasspeurder in 'n kamer instap, dan sien hy/sy 20 of 30 leidrade, waar iemand anders net 2 sien. Dis insig. Sommer net vir interessantheid - insig beteken nie net om verskille te kan raaksien nie, dit beteken ook om die verskille te kan insien, om dit te kan verbeel. Omjou verbeelding te gebruik. As iemand in 'n situasie is, en dink daar is net 1 of 2 dinge om te doen, dan kan 'n wyse mens, iemand met insig, aan nog 10 dinge dink om te doen. So, wysheid is insig, dis die vermoë om verskille en helderheid te sien waar ander mense net 'n wasigheid , 'n blur sien.

Die volgende sinoniem is wat die OAV verstaal as ' verstandig ' . Die NIV (New International Version) gebruik die woord 'prudence' (versigtigheid). Die Hebreeus beteken om prakties, kognitief iets te verstaan en dan op te tree. Dit is om 'n doel in 'n realiteit te kan omskep.

Wysheid is dus nie net om insig te hê nie, maar ook vooruitsig. Dis nie net om 'n probleem te kan identifiseer nie, maar dit ook te kan oplos.

Die derde woord is onderrig . Instruksie. Opvoeding. Iets wat iemand se karakter vorm.

Kom ons sit dit alles bymekaar. Wysheid is dus eenvoudig 'n vermoë om die realiteite van die lewe te kan vasvat . Dis 'n vermoë om die werklikheid te kan sien en omvat. Is wysheid dus bloot kennis? Wel, as jy niks van 'n sekere area weet nie, dan kan jy uiteraard nie wysheid daarin hê nie. Wysheid veronderstel dus kennis, maar wysheid is die vermoë om te weet wat om met daardie kennis te maak.

Is wysheid bloot om 'n goeie en morele mens te wees? Omdie reëls nougeset te volg? Nee, dis meer as dit!

Kom ons stel dit so: 'As God alles geskape het (en Hy het!) , en ons is ongehoorsaam aan Hom, dan is dit nie net verkeerd nie, dis dom. As daar so 'n Almagtige Persoon is, dan is dis bloot eenvoudig dom omHomnie te gehoorsaam nie . Wysheid veronderstel dus dat jy 'n goeie en morele mens is, maar mens kan ook 'n goeie morele mens wees sonder enige wysheid.

Wysheid gaan oor baie meer as bloot net die reëls volg - wysheid is om te weet wat om te doen in die 80% van situasies waarin ons onsself dikwels bevind waarin die reëls nie duidelike riglyne gee nie.

'n Voorbeeld hiervan kry ons in Spreuke 26. Daar staan: 'Antwoord 'n dwaas nie na sy sotheid nie, sodat jy ook nie net soos hy word nie. Antwoord 'n dwaas na sy sotheid, sodat hy nie wys is in sy eie oë nie.' So wat is dit nou? Moet mens 'n dwaas na sy sotheid antwoord of nie? Spreuke is nie 'n blote spul reëls nie . Dis wysheid. Dit probeer jou leer om so in voeling met die werklikheid te wees dat jy sal weet wat om wanneer te doen. Soms moet jy jou mond oopmaak en soms moet jy stilbly. 'n Wyse persoon weet wanneer om wat te doen. Daar is nie 'n reël nie, jy moet die situasie kan lees.

As jy vir 'n sekere werk aansoek doen , en jy kry twee aanbiedinge, watter een gaan jy kies? As die een aanbieding is om 'n sluipmoordenaar te wees, dan is dit maklik, maar wat as altwee werke nie Bybels verkeerd is nie? Watter een kies jy?

Wysheid is die vermoë om die realiteite van al die opsies te kan raaksien. Dis 'n vermoë om die werklikheid van die lewe in die oë te kan kyk, en dan die regte besluite te maak.